Imtella' Settembru 2, 2021 Ritratti: Skender Telaku Filmat: Skender Telaku Raġel ta' 33 sena li joqgħod il-Kosovo ġie operat wara li bela' mowbajl u baqa' bih fl-istonku għal erbat ijiem. Ir-raġel spiċċa fit-Taqsima tal-Kura Intensiva u kellu jiġi operat minnufih wara li bela' Nokia 3310 u l-uġigħ beda jiżdied. Huwa ġie operat fi sptar fi Pristina, fil-belt kapitali tal-Kosovo. F'kitba fuq Facebook, il-kirurgu li opera lir-raġel, Skender Telaku, qal li matul l-operazzjoni kollox mexa ħarir. Madankollu, fisser li l-mowbajl kellu jinqasam fi tliet biċċiet biex jinħareġ kollu kemm hu. Kif jixhed filmat imtella' mill-kirurgu stess fuq il-profil ta' Facebook tiegħu, ir-raġel ma kellux għalfejn jinfetaħlu l-istonku, iżda l-mowbajl seta' jinħareġ b'apparat apposta. Għadu mhux magħruf x'wassal biex ir-raġel bela' l-mowbajl.